Alexander Episcopus, seruus seruorum Dei, dilectis filiis Abbati et Canonicis sancti Stephani Diuionensis, salutem et apostolicam benedictionem. Iustis petentium desideriis dignum est nos facilem prebere consensum et uota que a rationis tramite non discordant effectu sunt prosequende complenda. Ea propter, dilecti in Domino filii, uestris iustis postulationibus grato concurrentes assensu, molendina que iuxta Diuionem habetis et clausas molendinorum ipsorum, sicut eadem molendina et clausas rationabiliter possidetis, uobis et Ecclesie uestre, autoritate apostolica confirmanus et presentis scripti patrocinio, communimus, statuentes ut nulli omnino hominum liceat hanc paginam nostre confirmationis infringere uel ei aliquatenus contraire. Si quis autem hoc attemptare presumpserit, indignationem omnipotentis Dei et beatorum Petri et Pauli, apostolorum eius, se nouerit incursurum... Ferentino kal. aprilis.